Diari Oficial de la Generalitat Valenciana


Sumari del DOGV 2887, del 11-12-1996 (1996/840299)

DECRET 226/1996, de 10 de desembre, del Govern Valencià, pel qual s'accepta la donació realitzada pel Sr. Pere Maria Orts i Bosch de la pintura a l'oli sobre tela d'Antonio Acisclo Palomino Sant Pere davant la creu del seu martiri.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/12/10/226/dof/vci/html**

### Dades del document

Número de DOGV
:   2887

Data del DOGV
:   11-12-1996

Secció del DOGV
:   DISPOSICIONS GENERALS

Número del document
:   1996/840299


Data del document
:   10-12-1996

Organisme emissor
:   Conselleria d'Economia i Hisenda

Tipus de document
:   Decret

DECRET 226/1996, de 10 de desembre, del Govern Valencià, pel qual s'accepta la donació realitzada pel Sr. Pere Maria Orts i Bosch de la pintura a l'oli sobre tela d'Antonio Acisclo Palomino Sant Pere davant la creu del seu martiri.  
El Sr. Pere Maria Orts i Bosch, recentment guardonat amb el Premi de les Lletres de la Generalitat Valenciana, en l'edició d'enguany, ha tingut la generositat d'invertir l'import del premi esmentat en l'adquisició d'una obra d'art, d'indubtable interès per al Museu de Belles Arts de València, i oferir-la en donació a la Generalitat Valenciana, perquè passe a formar part dels fons del museu esmentat.  
Es tracta de la pintura a l'oli sobre tela d'Antonio Acisclo Palomino Sant Pere davant la creu del seu martiri, esbós preparatori per a una de les pintures de la capella de Sant Pere, de la Catedral de València, desaparegudes en l'actualitat.  
D'acord amb el que preveu l'article 5.5.f) del Decret 211/1991, d'11 de novembre, del Govern Valencià, pel qual s'estableixen els òrgans de gestió del Museu de Belles Arts de València, el ple del seu Patronat acordà per unanimitat proposar a la Conselleria de Cultura, Educació i Ciència l'acceptació d'aquesta donació.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la donació indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 10 de desembre de 1996,  
Decrete  
Article 1  
Acceptar la donació realitzada pel Sr. Pere Maria Orts i Bosch de la pintura a l'oli sobre tela d'Antonio Acisclo Palomino Sant Pere davant la creu del seu martiri de 55'2 x 37'5 cm.  
Article 2  
Acceptar la seua ubicació en el Museu de Belles Arts de València, segons la voluntat del donant, i d'acord amb la proposta del ple del Patronat d'aquest museu.  
Article 3  
La propietat del bé donat s'haurà d'incorporar a l'Inventari General de Béns i Drets de la Generalitat Valenciana.  
DisposiciÓ final  
La Conselleria de Cultura, Educació i Ciència realitzarà els tràmits necessaris per a fer efectiu el que disposa aquest decret.  
València, 10 de desembre de 1996  
El president de la Generalitat Valenciana  
EDUARDO ZAPLANA HERNANDEZ-SORO  
El conseller d'Economia i Hisenda  
JOSÉ LUIS OLIVAS MARTINEZ


Còpia Permalink ELI